CELEX: 62014TB0383(01)
Language: et
Date: 2016-12-01 00:00:00
Title: Kohtuasi T-383/14: Üldkohtu 1. detsembri 2016. aasta määrus – Europower versus komisjon (Ehitustööde riigihanked — Hankemenetlus — Gaasiturbiinipõhise kolmiktootmisjaama ehitamise ja seonduva hoolduse hange — Pakkuja pakkumuse tagasilükkamine — Vaidlustatud akti tühistamine — Otsuse tegemise vajaduse äralangemine)

23.1.2017   
            
            
               ET
            
            
               Euroopa Liidu Teataja
            
            
               C 22/33
            
         Üldkohtu 1. detsembri 2016. aasta määrus – Europower versus komisjon
   (Kohtuasi T-383/14) (1)
   
   ((Ehitustööde riigihanked - Hankemenetlus - Gaasiturbiinipõhise kolmiktootmisjaama ehitamise ja seonduva hoolduse hange - Pakkuja pakkumuse tagasilükkamine - Vaidlustatud akti tühistamine - Otsuse tegemise vajaduse äralangemine))
   (2017/C 022/45)
   Kohtumenetluse keel: itaalia
   
      Pooled
   
   
      Hageja: Europower SpA (Milano, Itaalia) (esindajad: advokaadid G. Cocco ja L. Salomoni)
   
      Kostja: Euroopa Komisjon (esindajad: L. Cappelletti, F. Moro ja L. Di Paolo, hiljem L. Di Paolo ja F. Moro)
   
      Kostja toetuseks menetlusse astuja: CPL Concordia Soc. coop. (Concordia Sulla Secchia, Itaalia) (esindaja: advokaat A. Penta)
   
      Ese
   
   Esiteks ELTL artikli 263 alusel esitatud nõue tühistada komisjoni 3. aprilli 2014. aasta otsus lükata tagasi pakkumus, mille hageja esitas Teadusuuringute Ühiskeskuse asukohta Isprasse (Itaalia) gaasiturbiiniga kolmiktootmisjaama ehitamise ja hoolduse tarbeks korraldatud hankemenetluses JRC IPR 2013 C04 0031 OC (ELT 2013/S 137-237146), ja otsus, millega komisjon otsustas sõlmida lepingu CPL Concordiaga, ning kõik seotud varasemad või hilisemad aktid, sealhulgas võimalik otsus lepingu heakskiitmise kohta ja samuti leping ise, ning komisjoni otsus jätta rahuldamata hageja taotlus hankemenetluse dokumentidega tutvumiseks, ja teiseks ELTL artikli 268 alusel esitatud nõue mõista välja hagejale väidetavalt tekitatud kahju.
   
      Resolutsioon
   
   
               1.
            
            
               Käesolevas asjas otsuse tegemise vajadus on ära langenud.
            
         
               2.
            
            
               CPL Concordia Soc. coop.’i taotlus tuvastada, et otsuse tegemise vajadus on ära langenud, tuleb ilmselge vastuvõetamatuse tõttu tagasi lükata.
            
         
               3.
            
            
               Jätta Euroopa Komisjoni kohtukulud tema enda kanda ja mõista temalt välja Europower SpA kohtukulud, seal hulgas ajutiste meetmete kohaldamise menetlusega seotud kulud.
            
         
               4.
            
            
               Jätta CPL Concordial nii käesolevas menetluses kui ka ajutiste meetmete kohaldamise menetluses tekkinud kohtukulud tema enda kanda.
            
         
      (1)  ELT C 235, 21.7.2014.